kardosdrur/scandi-wiki huggingface dataset:
Julie Kepp Jensen

Julie Kepp Jensen (født 3. januar 2000) er en dansk konkurrencesvømmer, der har deltaget ved to olympiske lege.

Ved European Games i Baku juni 2015 vandt hun to bronzemedaljer.

Hun kom med til OL 2016 i Rio de Janeiro, hvor hun var den yngste danske deltager nogensinde.

Ved OL 2016 svømmede Julie Kepp Jensen andenturen i 4x100 m fri, hvor danskerne endte på sjettepladsen i deres heat og på en samlet tolvteplads, hvilket betød, at de ikke kom i finalen.

I 2018 blev hun udnævnt som årets talent i dansk svømning. Samme år vandt hun sammen med det danske hold i 4x100 m fri bronze ved EM.

Ved et stævne i Stockholm klarede hun 10. april 2021 kravet til det udskudte OL 2020 i 50 m fri med tiden 24,68 sekunder.

Kort inden OL brækkede hun sit håndled, men stillede alligevel op til et stævne i Roskilde.

Ved OL 2020 i Tokyo stillede hun op i 4x100 m fri og 50 m fri. I 4x100 m fri kvalificerede Danmark sig til finalen ved at blive nummer tre i sit indledende heat i tiden 3.35,56 minutter. I finalen svømmede danskerne en anelse langsommere i tiden 3.35,70 og endte som nummer otte.

Referencer

Eksterne henvisninger 

Svømmere fra Danmark
Olympiske svømmere fra Danmark
Deltagere for Danmark ved sommer-OL 2016
Deltagere for Danmark ved sommer-OL 2020
Svømmere ved sommer-OL 2016 
Svømmere ved sommer-OL 2020
Metsä Tissue

Metsä Tissue er en finsk virksomhed, der fremstiller tissue-papirprodukter samt bage- og madlavningspapir. Metsä Tissue's mærker er Lambi, Serla, Mola, Tento, Katrin og SAGA. Metsä Tissue har ti produktionsenheder i Finland, Tyskland, Polen, Slovakiet og Sverige. Metsä Tissue er et datterselskab i Metsä Group. I 2014 var omsætningen på 1 mia. Euro og der var 2.800 ansatte.

Metsä Tissue var oprindeligt en skovbrugsindustrivirksomhed etableret som G.A. Serlachius Oy i 1868 med en trævarefabrik i Mänttä i Finland. Fremstillingen af toilet-tissue begyndte i 1908 og tissue-baserede servietter og lommetørklæder blev introduceret i Finland i 1930'erne.

Referencer

Eksterne henvisninger 
 Officiel webside
 GA Serlachius Museum 

Fremstillingsvirksomheder fra Finland
Etableret i 1868
Virksomheder i Helsinki
Papir
Henrik Lehm

Henrik Lehm (født 23. august 1960) er en dansk fodboldtræner, der siden primo januar 2016 har været cheftræner for HB Køge.
Lehm var i 3 sæsoner hos Næsby Boldklub i perioden 2008-2011. I hans første sæson var der stor drama, da Næsby Boldklub egentlig var rykket ned, men diverse ting løste sig, så Næsby Boldklub alligevel blev i rækken.. Efter Næsby Boldklub kom Lehm til FC Hjørring, hvor han startede 26. marts 2012. Han valgt dog ikke at fortsætte efter den succesfulde halvsæson hvor FC Hjørring reddede sig fra nedrykning. Efterfølgende blev han ansat af AB den 14. august 2012. AB og Lehm valgte dog at stoppe samarbejdet efter en succesfuld sæson, hvor undgik nedrykning.
Lehm, der blandt andet også har været ungdoms-kvindelandstræner og cheftræner for Næsby Boldklub, FC Hjørring og Akademisk Boldklub blev i januar 2016 ny cheftræner for HB Køge. I maj 2018 forlod han HB Køge for at blive talentchef i Næsby Boldklub.

Karriere (cheftræner)

Danmark U/17 (kvinder) 

Danmark U/17 (kvinder) : 22 kampe med 6 sejre, 6 uafgjorte og 10 nederlag.

Danmark U/19 (kvinder) 

Danmark U/19 (kvinder)  : 46 kampe med 24 sejre, 9 uafgjorte og 13 nederlag.

Næsby Boldklub 
2.division 2008-09 : 28 kampe med 8 sejre, 8 uafgjorte og 12 nederlag.  2.division 2009-10 : 30 kampe med 6 sejre, 6 uafgjorte og 18 nederlag. 2.division 2010-11 : 30 kampe med 12 sejre, 12 uafgjorte og 6 nederlag.

FC Hjørring 
1.division 2011-2012 : 12 kampe med 4 sejre, 3 uafgjorte og 5 nederlag.

AB 
1.division 2012-13 : (23 kampe med 7 sejre, 8 uafgjorte og 8 nederlag.)

HB Køge 
1.division 2015-16 : 14 kampe med 5 sejre, 3 uafgjorte og 6 nederlag. 1.division 2016-17 : 33 kampe med 11 sejre, 14 uafgjorte og 8 nederlag. 1.division 2017-18 : 33 kampe med 14 sejre, 10 uafgjorte og 9 nederlag.

Referencer

Eksterne henvisninger 
 HB Køges trænerstab 
http://www.transfermarkt.com/henrik-lehm/profil/trainer/13052

Fodboldtrænere fra Danmark
Hyttefadet (Skagen)

Hyttefadet er en restaurant, og det eneste diskotek i Gammel Skagen. Restauranten har åbent året rundt, mens diskoteket i kælderen kun har åben få uger om sommeren. De drives som to forskellige enheder med forskellige ejere.

Historie 
Tømrer Jarl Andersen begyndte i 1974 opførslen af Hyttefadet, og han kunne 1. maj 1975 kl. 10 indvie stedet med restaurant i stueetagen og diskotek i kælderen. "Hytten" som stedet blev kaldt, blev hurtigt kendt som stedet hvor de mange velhavende turister i Skagen søgte hen om aftenen og natten. I midten af 2000'erne solgte Jarl Andersen restaurantdelen fra, for at fokusere på diskoteket i kælderen, der nu kun havde åben få uger i sommerperioden.

Efter salget af restauranten til nye ejere, blev standarden i køkkenet hævet, og der kom fisk og danske retter på menukortet. Nogle måneder om sommeren drives der også et pizzeria fra Hyttefadet.

Grundlægger af "Hytten" Jarl Andersen drev diskoteket frem til sin død i marts 2013. Efter flere ombygninger og udvidelser, kan der nu være 350 personer i kælderen. Et reserveret bord på diskoteket kan godt løbe op i over 30.000 kr. I de to uger i juli hvor diskoteket har åbent, betjenes de cirka 5.000 gæster af 20 ansatte. H.K.H. Kronprins Frederik besøger stedet cirka hvert andet år, og på hans faste bord ved nødudgangen er påmalet et Dannebrog.

Referencer

Eksterne henvisninger 
 Restaurant Hyttefadets officielle hjemmeside
 Discoteque Hyttefadets officielle hjemmeside

Kultur i Skagen
Restauranter i Danmark
Natklubber i Danmark
Etableret i 1975
Khan Academy

Khan Academy er en non-profit uddannelses-organisation oprettet i 2008 af underviseren Salman "Sal" Khan med det formål at give en "gratis, verdensklasse-undervisning for alle, hvor som helst". 

Organisationen producerer korte foredrag i form af YouTube-videoer. I tillæg til mikroforedrag indeholder organisationens hjemmeside praktiske øvelser og værktøjer for undervisere. Alle ressourcer er gratis til rådighed for alle i hele verden. Hjemmesidens hovedsprog er engelsk, men indholdet er også tilgængelige på andre sprog, inklusiv dansk (som bliver støttet af Lundbeckfonden). De danske videoer findes er samlet på kanalen KhanAcademyDansk, der især rummer videoer om matematik.

Kilder/referencer 

YouTube-kanaler
Uddannelsesteknologi
Hepatitis A

Hepatitis A (tidligere kendt som smitsom leverbetændelse) er en akut infektiøs sygdom i leveren forårsaget af hepatitis A-virussen (HAV). Mange tilfælde har få eller ingen symptomer, især i yngre mennesker. Det tager mellem to og seks uger fra infektion til symptomerne udvikler sig. Når der er symptomer, vil de typisk vare omkring otte uger og kan omfatte: kvalme, opkastning, diarré, gul hud, feber og mavesmerter. Omkring 10-15% af alle mennesker oplever en gentagelse af symptomer i løbet af seks måneder efter den oprindelige infektion. Akut leversvigt kan i sjældne tilfælde forekomme, dette er er mere almindeligt i ældre patienter.

Virusen spredes normalt ved at spise eller drikke mad eller vand, som er inficerede med afføring. Skaldyr , der ikke er tilstrækkelig kogt, er en relativt fælles kilde. Det kan også spredes ved nærkontakt med en smittefarlig person. Børn har ofte ikke symptomer, når de er smittet, men er dog stadig i stand til at inficere andre. Efter en infektion bliver en person immun for resten af sit liv. Diagnose kræver blodprøver, da symptomerne ligner en række andre sygdommes symptomer. Der er feme kendt hepatitis vira: A, B, C, D, og E.

Hepatitis A-vaccinationen er effektiv til forebyggelse. Nogle lande anbefaler, at den rutinemæssigt bliver givet til børn og unge i højrisiko-grupper, som ikke tidligere er blevet vaccineret. Der er indikationer om, at en vaccine er effektiv hele livet. Andre forebyggende foranstaltninger omfatter håndvask og korrekt tilberedning af mad. Der er ingen specifik behandling for Hepatitis A, men hvile og lægemidler mod kvalme eller diarré anbefales efter behov. Infektionerne forsvinder normalt af sig selv uden efterfølgende leversygdomme. Hvis der opstår akut leversvigt, bliver det behandlet med lever transplantion.

Globalt opstår omkring 1,5 millioner symptomatiske tilfælde hvert år , men der er sandsynligvis millioner af infektioner. Hepatitis A er almindeligere i områder af verden med dårlige sanitære forhold og ikke nok rent vand. I udviklingslandene er omkring 90% af alle børn blevet smittet, når de fylder 10 år, og er dermed immune i voksenalderen. Der forekommer ofte udbrud i moderat udviklede lande, hvor børn ikke skal udsættes, når unge, og der er ikke udbredt vaccination. I 2010 resulterede akut hepatitis A i 102.000 dødsfald. Verdens Hepatitis-Dag, som falder hvert år den 28. juli, har til formål at øge bevidstheden om viral hepatitis.

Se også 
 Hepatitis

Noter 

Leversygdomme
Sejlsport under sommer-OL 2016 – Nacra 17

Sejladsen i Nacra 17 under Sommer-OL 2016 fandt sted i perioden 10. august - 16. august 2016.

Medaljefordeling

Turneringsformat 
Der var kvalificeret 20 nationer til konkurrencen, der blev afviklet med tolv indledende sejladser efterfulgt af en medaljesejlads for de ti bedst placerede både.

Tidsplan 
Nedenstående tabel viser tidsplanen for afvikling af konkurrencen:

Resultater

Referencer

Eksterne henvisninger 
 http://jsaf-osc.jp/_userdata/2016_RioOlympic_qualification_system.pdf  
 http://doc.rero.ch/record/256687/files/Olympic_Sport_Explanatory_Guide_Sailing.pdf 
 http://www.sailing.org/olympics/rio2016/qualification/sailors.php#.V4muojPr0s0  
 http://www.sailing.org/tools/documents/201506Rio2016QualificationSystemFINALSailingEN-%5B18947%5D.pdf

Nacra 17
Sejlsport under sommer-OL 2016 – Sejlbræt RS:X (damer)

Sejladsen i Sejlbræt RS:X for damer under Sommer-OL 2016 fandt sted i perioden 8. august - 14. august 2016.

Medaljefordeling

Turneringsformat 
Der var kvalificeret 26 nationer til konkurrencen, der blev afviklet med tolv indledende sejladser efterfulgt af en medaljesejlads for de ti bedst placerede både.

Tidsplan 
Nedenstående tabel viser tidsplanen for afvikling af konkurrencen:

Resultater

Referencer

Eksterne henvisninger 
 http://jsaf-osc.jp/_userdata/2016_RioOlympic_qualification_system.pdf  
 http://doc.rero.ch/record/256687/files/Olympic_Sport_Explanatory_Guide_Sailing.pdf 
 http://www.sailing.org/olympics/rio2016/qualification/sailors.php#.V4muojPr0s0  
 http://www.sailing.org/tools/documents/201506Rio2016QualificationSystemFINALSailingEN-%5B18947%5D.pdf

Sejlbræt RS:X (damer)
Kolding Lufthavn

Kolding Lufthavn  er en lufthavn beliggende ca. 12 km vest-sydvest for Kolding, nær Vamdrup.

Historie 
Kolding Lufthavn blev anlagt som Koldingegnens Lufthavn i 2001. Den skiftede i 2016 navn til det nuværende.

Økonomi 
Kolding Lufthavn, der drives som et anpartsselskab, havde i 2015 en omsætning på 2,5 mill. kr., hvilket markerede en svag stigning i forhold til årene forinden. Det klart største selskab i lufthavnen er Danish Air Transport, der har hjemsted her.

Referencer 

Lufthavne i Danmark
Etableret i 2001
Lufthavn
Bygninger, konstruktioner og anlæg i Kolding Kommune
Thurø Sund

Thurø Sund er navnet på farvandet  mellem Thurø og Tåsinge. Øst for Vindebyøre deler Svendborg Sund sig i Skårupøre Sund mod øst og Thurø Sund der drejer mod syd mellem Thurø og Tåsinge. Fortsætter mod syd med to slyngninger og ender ved Valdemars Slot i Lunkebugten.

Ved indløbet til Thurøbund ligger den lille ø Kidholm, der hører under Valdemars Slot. 

I Thurø Sund løber ofte en stærk strøm. Sundet har god vanddybde tæt ved Bregninge Skov og i sejlrenden. Ved Pilekrogen findes en eftertragtet ankerplads i læ for vestenvinden. 

Kysten ved Thurø er domineret af villaer og strandhaver mod sundet, hvorimod der på Tåsinge siden er skov helt ned til vandet. I Begninge skov ligger den gamle fredede vandmølle Venteposemølle. Længere mod syd Røde mølle, hvor der tidligere blev bygget skibe.

Mod syd ligger Troense med mange gamle huse og kulturhistoriske gademiljøer. Gode havnefaciliteter hvor sundfærgen M/S Helge lægger til. Troense er et populært mål for mange fritidssejlere.

Sydfynske Øhav
Sunde i Danmark
Palmekål

Palmekål bruges om:
 Grønkålssorter med smalle blade som kan ligne palmer, bl.a. Brassica oleracea var. palmifolia
 De spiselige blade af visse palme-arter, kaldet kålpalmer.
Slaget ved Halidon Hill

Slaget ved Halidon Hill fandt sted den 19. juli 1333 og var det sidste slag i den skotske uafhængighedskrig, som endte 40 års krigsførelse. Skotske styrker under kommando af sir Archibald Douglas led et katastrofalt nederlag på grund af et ufordelagtigt terræn, mens de forsøgte at hjælpe den belejrede by Berwick-upon-Tweed.

Baggrund 

Edvard Balliol blev kronet som skotternes konge i 1332, men tilhængerne af David II af Skotland tvang ham ganske snart ud af landet. Efter at have tabt Arran blev det rapporteret, at han flygtede næsten nøgen over grænsen.

Balliol kom tilbage i løbet af foråret 1333 med en engelsk hærstyrke. Han havde appelleret til kong Edvard III af England, og den unge konge accepterede at hjælpe ham, eftersom de sidste grænsekonflikter i praksis havde brudt vilkårene i Edinburgh-Northampton-traktaten. Hærstyrken nåede Durham den 1. april og begyndte at belejre Berwick-upon-Tweed den 12. april. Efter to måneders belejring, hvilket ikke var usædvanligt, besluttede forsvarsstyrken i Berwick at overgive sig den 20. juli, hvis den ikke fik hjælp inden.

Sir Alexander Sutton (eventuelt Seton) overgav sine to sønner til Edvard som garanti for aftalen om overgivelse. De to drenge blev hængt.

Efter at have afbrudt forsøget på at fange dronning Philippa (kong Edvard III's hustru) ved at erobre Bamburgh Castle, kom sir Archibald Douglas, vogteren på vegne af kong David II, fra Northumberland og krydsede floden Tweed for at hjælpe byen Berwick. Han havde med sig en hærstyrke på 13.000 mand mod den engelske styrke på omkring 10.000 mand, som stillede sig op på toppen af Halidon Hill.

Slaget 

Slaget rasede hele dagen den 19. juli og var en lang nedslagtning af de skotske soldater. I modsætning til Bannockburn var det denne gang skotterne, som havde terrænet imod sig. De måtte vade gennem mudder og derefter klatre op ad bakken mod toppen, hvor engelskmændene ventede. Skotterne blev lette e mål for de engelske bueskytter. Ved at angribe en masse blev over 500 skotske adelsmænd dræbt, herunder Archibald Douglas selv, og mere end 4.000 fodsoldater. Endnu flere blev dræbt, da det engelske kavaleri endelig angreb og jagede de skotske soldater fra slagmarken. De engelske tab siges at være på 15 mand.

Englænderne genoptog derefter belejringen af Berwick, og byen overgav sig kort efter.

Litteratur 
 Edward III and his Wars; Extracts from the Chroniclers, ed. and trans. W. J. Ashley, 1887.
 Gray, Thomas Sir, Scalacronica, ed. and trans' Maxwell, Sir Herbert, 1913.
 The Lanercost Chronicle, ed. and trans. Maxwell, Sir Herbert, 1913.
 Minot, Laurence, Poems, ed. J. Rilson, 1825.
 Pluscarden, the Book of, ed. F. J. H. Skene, 1880.
 Wyntoun, Andrew of, Orygynale Cronykil of Scotland vol. II ed. Laing, Edinburgh 1872.

Halidon Hill
Begivenheder i 1333
Beringsterne

Beringsterne (Onychoprion aleuticus) er en mågefugl, der lever på kysterne af det nordlige Stillehav.

Noter 
 Avibase - the world bird database

Eksterne henvisninger 

Fugle fra Alaska
Aleuternes fugle
Fugle fra Nordasien
Terner
Rødmasket skarv

Rødmasket skarv (Phalacrocorax urile) er en skarv, der lever på øer og langs fastlandskyster af det nordlige Stillehav.

Noter 
 Avibase - the world bird database

Eksterne henvisninger 

Aleuternes fugle
Stillehavets fugle
Skarver
Supermad

Supermad, superfødevarer eller superfood er navne som bruges for visse typer af mad, der er særligt rige på blandt andet vitaminer og mineraler. Kendte fødevarer, som ofte kaldes supermad er blåbær, broccoli og spinat, men de seneste år er stadig flere eksotiske planter kommer til - fx chiafrø og quinoa.

Supermad er ikke et videnskabeligt begreb, men udtrykket er opstået blandt producenter af og fortalere for kosttilskud. Supermad er i løbet af 2000-årene blevet en trend.

Der er ikke videnskabeligt grundlag for at sige, at supermad er sundere end en normal varieret kost, og der er skepsis om tendensen blandt læger og ernæringseksperter. Nogle former for supermad kan også være skadelige ved høje indtag. En kost baseret på supermad kan også være en dyr fornøjelse.

I EU er det ikke tilladt at bruge begrebet supermad i markedsføring om et produkt medmindre kan følges af en specifik autoriseret sundhedspåstand.

Referencer 

Ernæring
Pseudovidenskab
Tothe International

Tothe International (tidligere Death Tothe) er et dansk band bestående af Jesper Reginal, Karsten Schiøler, Mikael Fenger, Robert Schmidt og Ulrik Petersen.

Gruppens debutalbum, Candy's speech, udkom i 1996. Deres andet album, Steak fik tre ud af seks stjerner i musikmagasinet GAFFA.

Diskografi 
 Candy's speech (1996)
 Steak (1997)
 The Slow Light Theory (2000)
 Death to the death Tothe (2006)

Referencer

Eksterne henvisninger 
 Tothe International på Discogs

Musikgrupper fra Danmark
Wivi Leth

Wivi Juul Leth f. Pedersen (født 8. februar 1941, død 1. oktober 2020) var en dansk børnebogsforfatter. Hun modtog flere priser for sine bøger, deriblandt i 1998 Kulturministeriets Børnebogspris for bogen "Engle græder ikke". Hun var fra 1963-66 gift med Jørgen Leth, med hvem hun fik en datter. Blandt hendes udgivelser er "Flugten til den Fjerne By" (2003), "Tommelise og Engledrengen" (2001), "Der fik du den Osman" (1987), og "Sulejma Flytter" (1982).

Noter 

Børnebogsforfattere fra Danmark
Dansksprogede forfattere fra Danmark
Kvindelige forfattere i det 20. århundrede
Modtagere af Kulturministeriets Børnebogspris
Epilog

Epilog er betegner en afslutningstekst eller -tale i litteratur, et skuespil eller andet kunstværk. Epilog er modsætningen til prolog som kan indlede et værk.

Epiloger foregår normalt fremtiden, i slutningen af historien og forklarer hvad der skete med karaktererne efter historien. Epiloger kan også bruges til at tilfredsstille læserens nysgerrighed og opl løse ender i historien

I film 
Der findes mange film med montage bestående af billeder eller filmsekvenser af hvad der sker med karaktererne i slutningen af filmene. Et par eksempler er Harry Potter og Dødsregalierne - del 2, Babe 2 - den kække gris kommer til byen, Sidste nat med kliken,

Epilogen i La La Land viser en lykkelig slutning, en alternativ slutning på den egentlige afslutning.

I mange dokumentarer, og biografiske film består epilogen af tekst, og forklarer hvad der skete med emnerne begivenhederne/hændelserne i filmen.

I videospil 
Tegnefilmsekvens som afspilles efter den sidste opgave som hedder “Deja-vu igen” i videospillet Sly Cooper: Thieves in Time forklarer hvad der skete med karaktererne og skurkene efter man har vundet spillet.
Kunst
Litterære udtryk
Fiktion
Epilog (flertydig)

Epilog kan henvise til:
 Epilog – Afslutningstekst eller -tale ved skuespil, litteratur eller andre typer kunstværker
 Epilog (film fra 1992) – dansk dokumentarfilm fra 1992 instrueret af Sara Bro
 Epilog (film fra 1998) – dansk kortfilm fra 1998 instrueret af Tau Ulv Lenskjold

Se også 
 Epilogue – Dansk eksperimentalfilm fra 1991
Slaget ved Assandun

Slaget ved Assandun var et slag, der stod ved Assandun 18. oktober 1016 mellem Knud den Stores danske invasionsstyrke og Edmund Jernsides angelsaksiske hær. Det var en del af Knud den Stores invasion af England.

Stednavnet Assandun kan dreje sig om enten Ashdon ved Saffron Walden i det nordlige Essex, eller Ashingdon ved Rochford i det sydøstlige Essex. Knud den Stores hær vandt slaget, der udgjorde kulminationen på den danske generobring af England, idet kong Edmund herefter aftalte at dele England med kong Knud. 

I 1020 indviede kong Knud en kirke ved Assandun til minde om slaget. 

I Knýtlingesaga gengives et skjaldedigt af Ottar den Sorte, som beskriver slaget:
Ved Assandun virkede du veli skjoldkrigen, krigerkonge.
Brunt var ligenes kødserveret til blodfuglene.
I slaget du vandtmin herre, med dit sværd
nok af et navn hernord for danskernes skove.

Noter

Eksterne henvisninger 

Assandun, Slaget ved
Assandun, Slaget ved
Assandun, Slaget ved
Begivenheder i 1016
Peissen (Holsten)

Peissen er en by og kommune i det nordlige Tyskland, beliggende i Amt Itzehoe-Land under Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Peissen ligger ved Bundesstraße B77 mellem Itzehoe og Hohenwestedt i Naturpark Aukrug. Floden Rantzau og Bekau løber gennem kommunen.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Agnete Kirk Thinggaard

Agnete Kirk Thinggaard (født 18. maj 1983) er en dansk dressurrytter og erhvervskvinde. I juli 2016 blev hun udtaget til Sommer-OL 2016.

Uddannelse 
Thinggaard har studeret psykologi ved Aarhus Universitet.

Dressur 
 Nordisk mester i dressurridning for juniorer, 2001
 Andenplads i dressurridning for nordiske ungryttere, 2002

Familie 
Hun er gift med Claus Kirk Thinggaard fra familien bag TL BYG. Sammen har de tre børn. Bor på Julianelyst ved Østbirk. Agnete Kirk er datter af Kjeld Kirk Kristiansen, barnebarn af Godtfred Kirk Christiansen og oldebarn af LEGOs grundlægger Ole Kirk Christiansen.

Referencer

Ekstern henvisning 
 

Personer fra Billund
Erhvervsfolk fra Danmark
Personer med tilknytning til LEGO
Dressurryttere fra Danmark
Deltagere for Danmark ved sommer-OL 2016
Kirkbi
Milliardærer fra Danmark
Dilemma (flertydig)

Dilemma har flere betydninger:
 Dilemma
 Dilemma (film)

Se også 
 Trilemma
Terrorangrebet i Würzburg 2016

Den 18. juli 2016 angreb en 17-årig flygtning en antal passagerer i et tog nær Würzburg i Tyskland med kniv og økse. Han sårede 4 mennesker alvorligt. En femte person blev såret udenfor toget. En talsmand for det bayerske indenrigsministerium udtalte kort efter angrebet, at det sandsynligvis var et islamistisk angreb.

Angrebet skete omkring kl. 21 i et tog på strækningen mellem Treuchtlingen (i Landkreis Weißenburg-Gunzenhausen) og Würzburg. Ofrene i toget (et par, deres datter og hendes kæreste) kom fra Hong Kong, mens det femte offer, en lokal kvinde, blev angrebet og såret uden for toget. Fjorten andre blev behandlet for chok, efter at de havde været vidne til angrebet. Gerningsmanden blev skudt og dræbt af politiet, da han forsøgte at flygte. Gerningsmanden råbte "Gud er stor" på arabisk under angrebet.

Gerningsmanden 
Gerningsmanden blev under efterforskningen identificeret som den 17-årige flygtning Riaz Khan Ahmadzai fra Afghanistan (muligvis Pakistan). Han ankom til Tyskland som et uledsaget flygtningebarn, et år før. Han boede først i en flygtningelejr i Ochsenfurt otte kilometer fra Würzburg, og derefter i de sidste to uger inden angrebet hos en plejefamilie i en nærliggende by. En to og en halv-minutters video fra Islamisk Stats nyhedsbureau Amaq fremviste den pashto-talende gerningsmand under navnet "Muhammad Riyad", hvor han udråbte sig selv som soldat af Kalifatet. Han truede med flere angreb i Islamisk Stats navn i "hver landsby, by og lufthavn". I videoen holdt han en kniv i hånden. Efterforskerne fandt et flag fra Islamisk Stat hvor han boede.

Referencer 

Terrorhandlinger i Tyskland
Voldsoverfald
Jernbanetransport i Tyskland
Würzburg
Forbrydelser i Tyskland
Kriminalsager i Tyskland
Kunstfiber

Kunstfiber, kemofiber, plastfiber eller syntetisk fiber er kunstigt fremstillet fiber, en af de to hovedgrupper af fibre anvendt i tekstiler.  Den anden gruppe er naturfiber.  Kunstfiber kan være blandt andet være polyester, polyamid, akryl, polyuretan.  Regenererede cellulosefiber (for eksempel viskose) er også kunstfiber.

Kunstfiber
Genererede fibre
Regenererede cellulose
kupro
modal (tekstil)
viskose
Celluloseacetat
acetat
triacetat
Øvrige genererede fibre
protein
Syntetiske fibre
akryl
elastan
kulfiber
modakryl
polyamid (nylon)
polyester
polyethen
polypropen
vinyl
Uorganiske fibrer
glasfiber
metalfiber

Tekstiler

Referencer